Som bekendt bliver stearin flydende, når det bliver varmt, og så løber det. Når det så køler af igen, bliver det hårdt igen og kan lave pletter på din lysestage. Heldigvis kan du nemt og hurtigt fjerne indtørret stearin.
Tænd din ovn på 60-80° C. Stil din lysestager med bunden opad på en bagerist, og sæt dem ind i ovnen – husk at sætte en plade med bagepapir eller stanniol under. Nu smelter stearinen af helt af sig selv. Lad stagerne køle af.
Du kan også fjerne stearinen ved at skylle stagerne i meget varmt vand, men pas på, at stearinen ikke kommer i afløb, for så risikerer du at stoppe afløbet.